**Johannes Witte de Hese** (século XIV-XV) **Jan Voet** ou **Joannes Heseus** foi un sacerdote da diocese de Utrecht. Escribiu o imaxinario caderno de viaxe *Itinerarius* sobre Oriente Medio e Extremo Oriente, en busca do Paraíso Terrestre. Tanto o caderno de viaxe como, en xeral, o tema literario foron populares nos séculos XV-XVI.

Traxectoria
-----------

Non se sabe nada da súa vida, só que era un sacerdote da diocese de Utrecht e puido vir de Maastricht.

### *Itinerarius*

Witte escribiu en latín. O título completo da súa obra é *Itinerarius Joannis de Hese, presbiteri, a Hierusalem describens dispositiones terrarum, insularum, montium et aquarum ac etiam quedam mirabilia et pericula per diversas partes mundi contingentia lucidissime enarrans* (a tradución do título ao galego sería: *Caderno de viaxe do sacerdote Johannes de Hese, que describe desde Xerusalén as situacións de países, illas, montañas, ríos e que conta moi claramente algunhas marabillas e perigos en (pasando por) varios continentes do mundo*).

Witte comeza o seu diario de viaxe en Xerusalén, visitando a Terra Santa. Desde alí viaxa polo Xordán até o Mar Vermello e Exipto. En Exipto visita os mosteiros do Sinaí e lugares asociados á mocidade de Xesús. Desde alí cruzou o Mediterráneo dende o porto de Damietta. Navegou a Edesa. A súa viaxe levouno ao Imperio do Preste Xoán, sobre o que na Idade Media había moita fantasía. Witte foi capturado polos soldados do Gran Khan (latín: *Grandicanis*). Os seus itinerarios eran fantasiosos: viu pigmeos, peixes voadores, unicornios, desertos vivos etc. e narrou milagres experimentados en primeira persoa. Ao leste viu os muros da Terra Paradisíaca no monte Edom. Os seus muros brillaban entre o musgo e chegaban alto até o ceo, coma unha fortaleza inexpugnable. Tamén atopou a entrada do Purgatorio. En Oriente, describe o "Amazonas Branco" (sen relación coa zona actual do Amazonas salvo a orixe grega do nome): aquí viu unha *Insula Masculina* (illa con homes) e ao seu carón unha *Insula Feminina* (illa con mulleres).

Como outras historias de viaxes imaxinarias nos Países Baixos, o *Itinerarius* foi moi popular. Coa chegada da imprenta, a obra foi reeditada repetidamente: en Colonia (1500), Deventer (1504) e Antuerpen (1565).

Notas
-----

1. ↑  "CERL Theasurus".
2. ↑  *Dreaming of Cockaigne: Medieval Fantasies of the Perfect Life*. p. blz 255. ISBN 0-231-11702-7.
3. ↑  *Dreaming of Cockaigne: Medieval Fantasies of the Perfect Life*. p. blz 353.
4. ↑  *Routledge Revivals: Trade, Travel and Exploration in the Middle Ages*. p. blz 649-650. ISBN 978-1-138-06493-5.
5. ↑  *Apocalyptic Cartography: Thematic Maps and the End of the World*. p. blz 40-41. ISBN 978-90-04-30453-6.
6. ↑  "Itinerarius a Jherusalem per diversas mundi partes (latin)".
7. ↑  "Itinerarius a Jherusalem per diversas mundi partes (latin)".
8. ↑  "Peregrinatio Joan".

Véxase tamén
------------

### Outros artigos

* Preste Xoán
* Literatura medieval

|  |  |
| --- | --- |
| Control de autoridades | 
* Wd: Q39336279
* WorldCat
* VIAF: 122372462
* BNE: XX5572958
* BNF: 16149960h
* BPN: 20044305
* CERL: cnp00110180
* DeutscheBio: 118992953
* GND: 118992953
* LCCN: no2002057961
* NTA: 071987096
* SUDOC: 076048098

 |